CELEX: 32020R0178
Language: hr
Date: 2020-01-31 00:00:00
Title: Provedbena Uredba Komisije (EU) 2020/178 оd 31. siječnja 2020. o prezentiranju informacija o zabranama u pogledu unošenja bilja, biljnih proizvoda i drugih predmeta na područje Unije u skladu s Uredbom (EU) 2016/2031 Europskog parlamenta i Vijeća putnicima koji stižu iz trećih zemalja i korisnicima poštanskih usluga te klijentima određenih specijaliziranih subjekata

10.2.2020   
               
               
                  HR
               
               
                  Službeni list Europske unije
               
               
                  L 37/1
               
            
         PROVEDBENA UREDBA KOMISIJE (EU) 2020/178
         оd 31. siječnja 2020.
         o prezentiranju informacija o zabranama u pogledu unošenja bilja, biljnih proizvoda i drugih predmeta na područje Unije u skladu s Uredbom (EU) 2016/2031 Europskog parlamenta i Vijeća putnicima koji stižu iz trećih zemalja i korisnicima poštanskih usluga te klijentima određenih specijaliziranih subjekata
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 45. stavak 1. četvrti podstavak,
         budući da:
         
                     (1)
                  
                  
                     Uredbom (EU) 2016/2031 propisano je da države članice, morske luke, zračne luke i međunarodni prijevoznici putnicima moraju staviti na raspolaganje informacije o zabranama i zahtjevima u pogledu unosa bilja, biljnih proizvoda i drugih predmeta na područje Unije.
                  
               
                     (2)
                  
                  
                     Poštanske službe i specijalizirani subjekti uključeni u prodaju preko ugovora na daljinu također su dužni staviti te informacije na raspolaganje svojim klijentima.
                  
               
                     (3)
                  
                  
                     Informacije bi trebalo prezentirati na takav način da su brzo i lako razumljive. Informacije bi stoga trebale sadržavati i vizualni prikaz sljedećih zabranjenih predmeta koje putnici nose sa sobom: bilje za sadnju, rezano cvijeće, voće i povrće.
                  
               
                     (4)
                  
                  
                     Radi jasnoće trebalo bi uključiti i poruku o najvažnijim pravilima i zahtjevima u pogledu unosa bilja, biljnih proizvoda i drugih predmeta na područje Unije. Ta bi poruka trebala sadržavati informacije o voću koje je izuzeto od zahtjeva u pogledu fitosanitarnog certifikata u skladu s člankom 73. Uredbe (EU) 2016/2031, o trećim zemljama iz kojih se bilje, biljni proizvodi i drugi predmeti mogu unositi na područje Unije bez fitosanitarnog certifikata i o područjima Unije iz kojih se bilje, biljni proizvodi i drugi predmeti na područje Unije mogu unositi samo uz fitosanitarni certifikat.
                  
               
                     (5)
                  
                  
                     Te bi informacije trebalo staviti na raspolaganje na svim točkama ulaska u Uniju i u svim prijevoznim sredstvima kojima se ulazi u Uniju. Države članice trebale bi i slobodno izabrati dodatne točke, kao što su točke odlaska iz Unije u treće zemlje, kako bi te informacije bile pravovremeno dostupne putnicima koji će se kasnije vraćati iz tih zemalja u Uniju.
                  
               
                     (6)
                  
                  
                     Ova bi Uredba trebala stupiti na snagu trećeg dana od dana njezine objave kako bi se osiguralo da putnici, korisnici poštanskih usluga i klijenti specijaliziranih subjekata uključenih u prodaju preko ugovora na daljinu budu informirani što je prije moguće o primjeni novih pravila.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prezentacija informacija putnicima koji stižu iz trećih zemalja i korisnicima poštanskih usluga te klijentima određenih specijaliziranih subjekata
            
               1.   Države članice, morske luke, zračne luke i međunarodni prijevoznici dužni su postaviti plakate s informacijama utvrđenima u Prilogu na svim točkama ulaska u Uniju, ili u svim prijevoznim sredstvima kojima se ulazi u Uniju, za sve putnike koji stižu iz trećih zemalja.
               Države članice, morske luke, zračne luke i međunarodni prijevoznici mogu postaviti plakate iz prvog podstavka i na točkama odlaska iz Unije.
            
            
               2.   Pružatelji poštanskih usluga i specijalizirani subjekti uključeni u prodaju preko ugovora na daljinu svojim klijentima stavljaju na raspolaganje, barem putem interneta, informacije utvrđene u Prilogu.
            
            
               3.   Informacije utvrđene u Prilogu postavljaju se na lako vidljivim točkama, na fizičkim lokacijama i na internetu.
            
         
         
            Članak 2.
            Stupanje na snagu
            Ova Uredba stupa na snagu trećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. siječnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 317, 23.11.2016., str. 4.
         
      
      
         
            PRILOG
            Plakat iz članka 1.